Sofiemyr Skolekorps

Sofiemyr skolekorps  er et skolekorps i Nordre Follo kommune. Korpset er tilknyttet Sofiemyr skole.

 Historikk 
Korpset ble grunnlagt 8. juni 1965. Det var formann i det nystiftede foreldrelaget ved Sofiemyr skole, Bjørnulf Foss, som lanserte tanken om å danne et korps ved den nybygde barneskolen. Første 17. mai-spilling og konsert var i 1967 under korpsets arrangement på skolen, og første korpstur gikk til Kristiansand i 1968.

Korpset hadde 33 musikanter ved oppstarten i 1965. I 2011 hadde korpset 104 medlemmer.

Organisering
Sofiemyr skolekorps er organisert i tre «korps»:
 Aspirantkorpset som består av årets nye aspiranter.
 Juniorkorpset hvor man spiller det andre og tredje året som medlem.
 Hovedkorpset hvor man så kan være medlem til det året man fyller 19 år.

 Visjon og hovedmål  
Korpset visjon er «å gi barn musikalske opplevelser gjennom læring og mestring som varer livet ut».

Korpset hovedmål er:
 Korpset skal gi faglig god opplæring på hvert enkelt korpsinstrument. 
 Korpset skal tilby et ukentlig samspill med høyt nivå for alle grupper.
 Korpset skal delta og hevde seg i regionale og nasjonale konkurranser
 Korpset skal spille konserter og konkurranser til begeistring for vårt publikum og for oss selv.
 Korpset skal utforske og utvikle både tradisjonelt korpsrepertoire og nyere repertoire
 Hovedkorpset skal ha en god og balansert janitsjarbesetning.
 Korpset skal bidra til at musikantene motiveres til en livslang instrumental aktivitet gjerne som profesjonell utøver/lærer, eller som amatør i korps og andre besetninger.

 Rekruttering og drift 
Siden 2006 har korpset forsøkt en ny tilnærming for å øke rekrutteringen med Prosjekt «Vårblås». 

Elevene på skolefritidsordningen fikk forsøke seg i et lite korps i løpet av noen våruker – med avsluttende konsert. I 2008 startet også «Rytmekorpset» opp, som er et tilbud til de aller yngste på skolen. De spiller en dag i uka på afrikanske trommer innenfor SFO-tiden.

Korpset har de siste årene drevet en egen Korpsskole der musikantene tilbys individuell undervisning i tillegg til samspillet. Undervisningen skjer i hovedsak i SFO-tiden, og vi har et tilbud både på Sofiemyrtoppen og Østli skoler. Kirken brukes også som undervisningslokale. Tilbudet blir godt mottatt blant foreldregruppen, og vi ser det som en suksessfaktor i forhold til å rekruttere, og holde interessen oppe hos de yngre musikantene. Korpsets dirigent har det musikalske ansvaret, mens en egen korpskoordinator styrer den praktiske siden. Dette medfører mye arbeid ved oppstart av korpsåret, men vi har stort sett vært heldige og hatt stabile og meget dyktige instruktører.

Musikalsk utvikling
I 1976 vant Sofiemyr Skolekorps 2. divisjon i landsfinalen på Hamar – en forløper for dagens Norgesmesterskap. Opp gjennom årene har Sofiemyr Skolekorps en rekke prestasjoner å vise til – både plasseringsmessig og poengmessig.  

Frem til 1998 var korpsets offisielle mål å være på topp blant 2. Divisjonskorps. I mange år har Sofiemyr Skolekorps vært et av de ledende korps i 2. divisjon for skolekorps. Sofiemyr Skolekorps vant NM i 1985 og 1987. 

Fra 1999 så definerte Sofiemyr Skolekorps under Dirigent Idar Torskangerpoll (født 16. september 1970) målsetningen om å være blant 1. divisjonskorps i AM og NM. 

I 2001 tok Sofiemyr Skolekorps steget opp i 1. divisjon. I jubileumsåret 2005 tok Sofiemyr Skolekorps 2.-plass etter en oppvisning i konserthuset med Sparke’s Theatre Music. I 2012 tok Sofiemyr Skolekorps 1. Plass i NM i 1. Divisjon Janitsjar med 98 poeng. Det er den høyeste poengsum som er gitt i NMs historie.

Juniorkorpset har hatt som mål å videreføre et allerede godt musikalsk nivå gjennom arbeid med variert musikk gjennom ulike prosjekter. Dette har gjerne både vært fremført i Akershusmesterskap, og som konsertprogram på sommerturen med stor suksess. Dette har gjerne både vært fremført i Akershusmesterskap, og som konsertprogram på sommerturen. Eksempler på prosjektene har vært «Blues Brothers», «Hip hop», «Jazz club», «Dixieland», «Afrika» og «Beatles». Juniorene har de senere år fått priser som «Det desidert beste korpset», «Best in show», «Mest groovy korps» etc.

 Bestykning 
Sofiemyr Skolekorps er et Janitsjarkorps. 

Bestykningen har variert etter de NM stykker som har blitt spilt og antall musikanter i korpset, men en god og balansert janitsjarbesetning er hovedbestykningen.

 Turer 
Korpset reiser på langtur hvert annet år. I 2007 gikk turen helt til Kina, der korpset deltok i et kulturarrangement for ungdom i Østen. Sofiemyr Skolekorps spilte en rekke konserter i Den forbudte by i Beijing, på utekonsert i Shanghai og ikke minst en konsert foran 12000 tilskuerer med visning på kinesiske TV. I tillegg var korpset med på og Barne-TV i Hang Zu.

 Medaljer og statistikk 
 ÅR NM resultater Skolekorps JanitsjarPoeng Musikkstykke  Sted 2000 1.-plass i 2. divisjon  94 poeng Peter Graham: Dimensions  2001 2.-plass i 1. divisjon  90 poeng Philip Sparke: Music for a festival  2002 4.-plass i 1. divisjon  87 poeng Philip Sparke: Concert Prelude & Orientekspressen. 2003 4.-plass i 1. divisjon  90 poeng Jan Van der Roost: Puszta   2004 1.-plass i 1. divisjon  94 poeng Idar Torskangerpoll: Symphony for Band Sandefjord 2005 2.-plass i 1. divisjon  92 poeng Philip Sparke: Theatre Music Oslo 2006 1.-plass i 1. divisjon  95 poeng Idar Torskangerpoll: Symphony for Band ll Sandefjord 2007 3.-plass i 1. divisjon  91 poeng Peter Graham: Shine as the Light Sandefjord 2008 1.-plass i 1. divisjon  96 poeng Idar Torskangerpoll: Symfoni nr. 3 Stavanger 2009 1.-plass i 1. divisjon  97 poeng Vaclav Nelhybel: Trittico Sandefjord 2010 1.-plass i 1. divisjon  97 poeng Idar Torskangerpoll: Symfoni nr. 4 Larvik 2011 1.-plass i 1. divisjon  96 poeng Wouter Lenaerts: Niflheim Larvik 2012 1.-plass i 1. divisjon  98 poeng Idar Torskangerpoll: Symfoni nr. 5 Larvik 2013 2.-plass i 1. divisjon  93 poeng Stormworks  Larvik 2014 7.-plass i 1. divisjon  86 poeng Idar Torskangerpoll: Symfoni nr. 6  Trondheim 2015 5.-plass i 1. divisjon  87 poeng Bert Appermont: Noah's ark  Larvik20164.-plass i 1. divisjon94 poengJan de Haan: Banja LukaLarvik20178.plass i 1. divisjon86 poengJohn McCabe: SalamanderLarvik201810.plass i 1. divisjon88 poengJohn Brakstad: Elements of the AncientsBergen20195.plass i 1. divisjon92.5 poengJan De Haan: Overture to a New AgeLarvik20216.plass i 1. divisjon85 poengBert Appermont: Noahs ArkDigitalt20223.plass i 1. divisjon94 poengJan De Haan: Banja LukaLarvik20234.plass i 1. divisjon93
poengDaniel Weinberger: SubTerraLarvik20247.plass i 1. divisjon 91 
poengFredrick Schjelderup: Momentum SequencesLarvik

 Musikalsk ledelse 
 Dirigenter Periode Erik R. Petersen 1965–1972 Vibeke Noer 1972–1973 Knut Husrem 1973–1995 Helge Islending og Trevor J. Ford1995–1996 Bjørn Morten Kjærnes 1996–1999 Idar Torskangerpoll 1999–2015 Gry Pladsen 2016–2017Trond Nilsen2017–

 Korpsets ledelse 
# Ledere Periode1Per Sverkholt1965–19682Johan Kamperud1968–19703Jan Wingaard1970–19744Narve Karlsen1974–19785Inga Fossen1978–19826Dagfinn Dommersnes1982–19847Kjell Karlsen1984–19858Kjell Sørlie1985–19869Lars Graham1986–198910Berit Welgaard1989–199211 Arve Herbjørnrød1992–199512 Einar Haugland 1996–199813 Ragnar Olsen 1998–200014 Mona Wiger 2000–200215 Terje Solbakken 2002–201016 Mariann Nornes 2010–201417Frode Saastad2014–201618Julie Christiansen2016–?

 Eksterne lenker 
 hornet.no
 sofiemyrskolekorps.no

Kategori:Norske skolekorps